RBF นำร่องกัญชงกลางแจ้ง ลุยส่งออก “CBD-THC” แข่งขันต่างประเทศ
RBF นำร่องเพาะปลูกกัญชงกลางแจ้ง โดยสามารถนำกัญชงมาผลิตสารสกัด CBD-THC เพื่อส่งออกแข่งขันกับตลาดต่างประเทศ โดยการผลิตสินค้านั้นเพื่อจำหน่ายจะอยู่ภายใต้ข้อกำหนดของสำนักงานคณะกรรมการอาหารและยา หรือ อย. เป็นหลัก 
RBF นำร่องเพาะปลูกกัญชงกลางแจ้ง โดยสามารถนำกัญชงมาผลิตสารสกัด CBD-THC เพื่อส่งออกแข่งขันกับตลาดต่างประเทศ
21 ต.ค. 2564

นายสุรนาถ กิตติรัตนเดช ประธานเจ้าหน้าที่ฝ่ายบัญชีและการเงิน บริษัท อาร์แอนด์บีฟู้ด ซัพพลาย จำกัด (มหาชน) หรือ RBF เปิดเผยว่า จากการที่บริษัทได้รับใบอนุญาตปลูก, ใบอนุญาตโรงสกัด CBD -THC, ใบอนุญาตผลิตจำหน่าย ส่งออก สารสกัดจากกัญชง ที่ถูกต้องตามกฎหมายรายแรกและรายเดียวในไทย ปัจจุบัน บริษัทฯ ได้เดินหน้ารับคำสั่งซื้อและสั่งจองสารสกัด CBD-THC จากลูกค้าปลายน้ำจำนวนมาก ทั้งกลุ่มธุรกิจอาหารและเครื่องดื่ม, อาหารเสริม, สมุนไพร, เครื่องสำอาง สมุนไพร และสินค้าอื่นๆ เป็นต้น  ซึ่งที่ผ่านมาได้มีเซ็นสัญญารับคำสั่งซื้อจากลูกค้ารายใหญ่แล้ว 2-3 ราย และคาดว่าจะทยอยเซ็นสัญญารับคำสั่งซื้ออย่างต่อเนื่อง ซึ่งการนำผลผลิตจากกัญชงมาผลิต สารสกัด CBD-THC มาใช้ในการผลิตสินค้านั้นเพื่อจำหน่าย จะอยู่ภายใต้ข้อกำหนดของสำนักงานคณะกรรมการอาหารและยา หรือ อย. เป็นหลัก
ส่วนความพร้อมในการปลูกกัญชงในแปลงนำร่องของบริษัทฯ จำนวนกว่า 10 ไร่ ที่จังหวัดเชียงใหม่นั้น ได้เริ่มปลูกไปแล้ว ซึ่งแนวทางการเพาะปลูกกัญชงในแปลงนำร่องนั้น บริษัทฯ จะเน้นวิธีการปลูกแบบกลางแจ้ง ซึ่งจะใช้งบประมาณในการลงทุนไม่สูง เกษตรกรสามารถทำได้จริง ด้วยโครงสร้างราคาดี สามารถแข่งขันกับตลาดส่งออกสารสกัด CBD – THC จากต่างประเทศได้ สำหรับเอกชน, เกษตรกร, นักธุรกิจ และผู้ประกอบการที่สนใจลงทุนในธุรกิจกัญชง สามารถศึกษา ข้อมูลที่ถูกต้องตามกฎหมายได้จากคลิปนี้ https://youtu.be/4QAVnvc4ZDg
ทั้งนี้ จากประสบการณ์ตรงในธุรกิจสารสกัดกว่า 35 ปี ปัจจุบัน บริษัท อาร์แอนด์บีฟู้ด ซัพพลาย จำกัด มหาชน (RBF) เป็นบริษัทผู้ได้รับใบอนุญาต (เลขที่ 1) โรงงานสกัด, สถานที่ผลิตสาร CBD, THC กัญชง เพื่อประโยชน์เชิงพาณิชย์ และอุตสาหกรรม ถูกต้องตามกฏหมายรายเดียวในประเทศไทย ซึ่งถือเป็นรายแรกในเอเชียตะวันออกเฉียงใต้ รวมถึงใบอนุญาตต่างๆ ในธุรกิจกัญชงครบถ้วน ถูกต้องตามกฏหมาย ดังนี้
1.) ใบอนุญาตโรงงานสกัดสาร CBD THC, เพื่อประโยชน์เชิงพาณิชย์ และอุตสาหกรรม 2.) ใบอนุญาตปลูกกัญชง เพื่อประโยชน์เชิงพาณิชย์ และอุตสาหกรรม 3.) ใบอนุญาตสกัดน้ำมันเมล็ดกัญชง เพื่อประโยชน์เชิงพาณิชย์ และอุตสาหกรรม 4.) ใบอนุญาต นำเข้า วิจัย ส่งออกเพื่อประโยชน์เชิงพาณิชย์ และอุตสาหกรรม 5.) ใบอนุญาต ผลิต จำหน่าย เพื่อประโยชน์เชิงพาณิชย์ และอุตสาหกรรม